Skoollied, die Hoërskool Groote SchuurWysig
Ontsluit van "https://af.wikipedia.org/w/index.php?title=Henk_Rall&oldid=1985933"
Last edited on 12 Mei 2019, at 07:33 Certina DS Action Day-Date Powermatic 80 Herrenuhr Automatik nur 665,00
Artikel-Nr.: 3529 C032.430.16.041.00
inkl. MwSt. 106,18 10,756,951 members (72,727 online) Sign in
Last Visit: 31-Dec-99 18:00 Last Update: 25-Jul-14 21:32Refresh1
C#3.0 .NET3.5 C# ASP.NET Windows .NET Intermediate Related Articles Populêre Kwid kry nuwe baadjie | Manskap
Jul 4, 2018 Charlen Raymond Motors, Padtoetse 0
Renault Suid-Afrika het sy baie bekende Kwid met ŉ nuwe baadjie takseer en lyk die stadskarretjie nou lekker bakgat. Maar dra die aap maar net ŉ goue ring?
Sedert die klein Kwid laat 2016 in SA geland het het dit onmiddellike sukses onder kopers geniet. Mens kan dit amper nie eens oorvertel nie! Elke maand boer die Kwid onder die top tien bes-verkopende passasiersmotors in die land en is meer as 11 000 eenhede reeds van die hand gesit. Dis vrek baie karre wat van vertoonvloere afry, maar die Kwid het een groot troefkaart: sy prys.
Vir tussen R127 900 – R148 900 bied die Kwid ŉ baie bekostigbare alternatief vir nuwe kopers en moet die duurste én nuutste model in die reeks, die Kwid Climber, die trop van voor lei.
Klouter voort, Kwid
Ek het nooit gedink dat ek hierdie woorde sou preuwel of tik nie, maar hierdie Kwid likes ek. Vader, wees my genadig dat ek van dit hou, maar die blou verf met oranje skakerings werk soos ŉ bom! Dis nog steeds dieselfde Kwid wat jou óf afsit óf aantrek, maar hierdie kleur trek aan. Dis ook die eerste Kwid wat ek gesien het mense voor omdraai. Die kleur trek mense aan en lyk dit omtrent hups en lekker so in die verkeer.
Renault seg dat die Kwid, alhoewel ŉ klein stadskar, lekker hoog in sy skoene staan en dat ryhoogte ŉ hoë 180mm is. Nou dit is baie, wat beteken dat die Kwid kan amper oor alles en nog wat klouter. Laairuimte is ook nie te waffers nie en met ŉ beskikbare 300L kan daar heelwat bagasie ingelaai word. Maar, die deksel wat die laairuim toemaak is nie met ŉ toutjie aan die luikrûg se vyfde deur vasgemaak nie, wat beteken dat mens elke keer die ding met die hand moet lig as jy iets wil inlaai.
Daar is darem ruimte vir vyf nie-te-groot passasiers, maar groter ouens en vrouens sal baie ongemaklik wees oor langer afstande. Die bestuurder se sitplek maak voorsiening dat mens hoër of laer kan sak, maar langer persone mag dalk voel dat hulle net nie laag genoeg sak nie. In die sitplek se laagste posisie het dit steeds gevoel asof ek agter die stuur vasgedruk word.
Ek het dit met my eerste kennismaking met die Kwid gesê en ek noem dit weer: daai multi-media stelsel wat die kar mee toegerus is is ongetwyfeld een van die bestes op die mark. In sy eenvoud bied die stelsel konnekteerbare opsies vir bykans al jou toestelle, plus dit is toegerus met satelliet navigasie. Die stelsel is wel nie blitsig vinnig nie, maar dit reageer goed wanneer mens aan die 18cm raakskerm raak en ŉ opdrag invoer.
In die geheel was die Kwid se binneruim maar altyd ŉ somber affêre, maar die Climber s’n is toegerus met oranje stroke wat oral oor die binneruim versprei is. Nie net helder dit die gevoel van binne op nie, maar maak dit ook dat die Kwid nou ŉ lekker speelse karakter het. Daardie innemende, energieke kleur van die bak word binne voortgesit om dinge net ŉ bietjie warmer te maak. Selfs die ratkiere is oranje!
Sedert sy bekendstelling het die Kwid swaar deurgeloop onder kritiek dat die sy enjin en ritgehalte erg onder verdenking is. Die 1.0-liter drie-silinder enjin klink grof en onafgerond en die balans wat die kar op die pad handhaaf kan mens… bekommerd maak. In die Climber is dinge, ongelukkig, onveranderd. Die enjin lewer steeds 50kW en 91Nm se wringkrag en raas en grom dit steeds asof iemand dit verwurg. Daar is nie enige verfyndheid omtrent die enjin nie en kry mens amper seer vir die kar se part wanneer jy dit te vinnig ry.
LEES: O Kwid, wat het Renault gedink?!
Die 13-duim bande is verskriklik dun en is die kar bitter onvas wanneer die kleinste windjie waai. Die bak is ook nie baie swaar nie, so sit dit saam met die dun wiele en mens kan verstaan hoekom die kar so oor die pad sweef. Dit sou glad nie sleg gewees het as Renault dalk hierdie Climber met groter bande toegerus het nie. Nie net sou dit help dat die kar beter vertoon nie, maar dit sal ook bydra tot beter padgedrag.
Die Renault Kwid Climber is nie ŉ slegte opsie om bo-aan die Kwid-reeks te sit nie. Dit lyk lekker jonk, bied die nodige multi-media funskies, het voorste elektriese vensters, kragstuur, lugversorging, én satelliet navigasie. Dit alles vir ŉ motor onder R150 000! Dis ŉ groot pluimpie in Renault se sak, maar mens kan nie help om “wat sou?” te wonder nie.
Wat sou die Kwid wees as die enjin meer verfynd was? Wat sou die Kwid wees as groter bande tot die pakket gevoeg word sodat ritgehalte net kon verbeter? Wat sou die Kwid wees as algehele afwerking net ŉ kleine bietjie meer aandag geniet het?
Dis te verstane dat die Climber, nes die res van die reeks, die begroting moet klop, maar hoekom is dit steeds net ŉ doodgewone Kwid wat ŉ draai by die juwelier gaan maak het?